ประกาศสำนักนายกรัฐมนตรีประกาศสำนักนายกรัฐมนตรีเรื่องหลักเกณฑ์ วิธีการ และเงื่อนไขในการพิจารณาว่านิติบุคคลใดมีวัตถุประสงค์ในการประกอบกิจการอันเป็นสาธารณประโยชน์เพื่อขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ โดยที่มาตรา ๑๐ วรรคสอง แห่งพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ซึ่งแก้ไขเพิ่มเติมโดยพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์(ฉบับที่ ๒) พ.ศ. ๒๕๔๙ ได้กำหนดให้การพิจารณาว่านิติบุคคลใดมีวัตถุประสงค์ในการประกอบกิจการอันเป็นสาธารณประโยชน์ตามมาตรา ๑๐ (๔) ให้เป็นไปตามหลักเกณฑ์ วิธีการและเงื่อนไขที่สำนักนายกรัฐมนตรีประกาศในราชกิจจานุเบกษาอาศัยอำนาจตามความในมาตรา ๑๐ วรรคสองแห่งพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ซึ่งแก้ไขเพิ่มเติมโดยพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์(ฉบับที่ ๒) พ.ศ. ๒๕๔๙ สำนักนายกรัฐมนตรีจึงออกประกาศกำหนดหลักเกณฑ์ วิธีการและเงื่อนไขในการพิจารณาว่านิติบุคคลใดมีวัตถุประสงค์ในการประกอบกิจการอันเป็นสาธารณประโยชน์ตามมาตรา๑๐ (๔) ไว้ ดังต่อไปนี้ข้อ ๑ นิติบุคคลที่จะได้รับการพิจารณาว่าเป็นนิติบุคคลที่มีวัตถุประสงค์ในการประกอบกิจการอันเป็นสาธารณประโยชน์ต้องมีคุณสมบัติและไม่มีลักษณะต้องห้ามดังนี้(๑) เป็นนิติบุคคลที่ประกอบกิจการอันเป็นสาธารณประโยชน์ด้านการศาสนาการศึกษา การสาธารณสุข การแพทย์ การพัฒนาชุมชนและสังคม การสังคมสงเคราะห์ความมั่นคงของชาติหรือด้านอื่น อย่างต่อเนื่องมาแล้วไม่น้อยกว่า ๑๐ ปี(๒) เป็นนิติบุคคลที่มีผลงานอันเป็นสาธารณประโยชน์อย่างกว้างขวางและเป็นที่ประจักษ์ต่อสังคมโดยทั่วไปเช่นได้รับรางวัลยกย่องหรือการประกาศเกียรติคุณในฐานะองค์การที่ปฏิบัติงานอันเป็นสาธารณกุศลและสาธารณประโยชน์จากหน่วยงานของรัฐ(๓)เป็นนิติบุคคลที่ได้รับการประกาศกำหนดจากกระทรวงการคลังให้เป็นองค์การสถานสาธารณกุศลสถานพยาบาล และสถานศึกษาที่ผู้มีเงินได้มีสิทธิขอหักลดหย่อนเงินบริจาคในการประเมินภาษีเงินได้และได้นำเงินรายได้ไปใช้จ่ายเพื่อการอันเป็นสาธารณประโยชน์ไม่น้อยกว่าร้อยละ๗๐ ของรายได้ในแต่ละรอบระยะเวลาบัญชีที่ผ่านมาย้อนหลัง ๓ ปี(๔) ไม่เป็นนิติบุคคลของต่างประเทศ(๕) ไม่เป็นนิติบุคคลที่ประกอบกิจการเพื่อแสวงหากำไรหรือผลประโยชน์ทางการค้า(๖) ไม่เป็นนิติบุคคลที่ประกอบกิจการทางด้านการเมืองในกรณีที่เป็นนิติบุคคลที่มีกฎหมายจัดตั้งขึ้นโดยเฉพาะให้ได้รับการยกเว้นไม่ต้องพิจารณาตาม (๓)ข้อ ๒ ให้กระทรวง ทบวงหรือส่วนราชการที่ไม่สังกัดสำนักนายกรัฐมนตรี กระทรวง หรือทบวงหรือหน่วยงานอื่นของรัฐที่ได้รับประโยชน์หรือเกี่ยวข้องกับการดำเนินกิจการของนิติบุคคล พิจารณากลั่นกรองคุณสมบัติและลักษณะของนิติบุคคลตามข้อ๑ แล้วเสนอเรื่องไปยังสำนักเลขาธิการคณะรัฐมนตรี ทั้งนี้ โดยส่งเอกสารเพื่อประกอบการพิจารณาดังนี้(๑) สำเนาใบอนุญาตจัดตั้งนิติบุคคลและสำเนาข้อบังคับของนิติบุคคลหรือหลักฐานแสดงการจัดตั้งนิติบุคคลตามกฎหมาย(๒) สำเนารายชื่อคณะกรรมการนิติบุคคล(๓) รายงานแสดงงบดุลย้อนหลัง ๓ ปี(๔) สำเนาประกาศนียบัตรหรือใบรับรองรางวัลที่เคยได้รับ (ถ้ามี)เมื่อสำนักเลขาธิการคณะรัฐมนตรีได้พิจารณากลั่นกรองผลงานและลักษณะของนิติบุคคลแล้วให้นำเสนอนายกรัฐมนตรีพิจารณา หากนายกรัฐมนตรีให้ความเห็นชอบให้สำนักนายกรัฐมนตรีประกาศรายชื่อนิติบุคคลดังกล่าวในราชกิจจานุเบกษาต่อไปข้อ ๓ ให้นิติบุคคลที่ได้รับการประกาศรายชื่อตามข้อ๒ ส่งรายงานการประชุมใหญ่ งบดุล และบัญชีรายได้รายจ่ายพร้อมทั้งรายงานการดำเนินงานของกิจการทุกรอบปีบัญชีให้หน่วยงานที่เสนอเรื่องตามข้อ๒ ภายใน ๑๕๐ วัน นับแต่วันสิ้นรอบระยะเวลาบัญชีเพื่อตรวจสอบในกรณีที่ผลการตรวจสอบปรากฏว่านิติบุคคลขาดคุณสมบัติ หรือมีลักษณะต้องห้ามตามข้อ๑ หรือกรณีนิติบุคคลไม่ปฏิบัติตามวรรคหนึ่งโดยไม่มีเหตุผลอันสมควรให้หน่วยงานที่เสนอเรื่องตามข้อ ๒ ส่งเรื่องให้สำนักเลขาธิการคณะรัฐมนตรีโดยพลันเพื่อดำเนินการเพิกถอนชื่อโดยประกาศในราชกิจจานุเบกษาข้อ ๔ นิติบุคคลที่ได้รับการประกาศกำหนดชื่อในราชกิจจานุเบกษาตามพระราชกฤษฎีกาว่าด้วยการขอพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์พ.ศ. ๒๕๓๘ ก่อนประกาศฉบับนี้ใช้บังคับ ให้ถือว่าเป็นนิติบุคคลตามประกาศฉบับนี้ข้อ ๕[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๘ เมษายน พ.ศ. ๒๕๕๔อภิสิทธิ์เวชชาชีวะนายกรัฐมนตรีปริยานุช/ผู้จัดทำ๗ มิถุนายน๒๕๕๔ณัฐวดี/ตรวจ๗ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๕๖ ง/หน้า ๔/๒๐ พฤษภาคม ๒๕๕๔